Horologio del Apocalypse

Le Horologio del Apocalypse es un symbolo que representa le probabilitate estimate de un catastrophe global causate per humanos secundo le opinion del organisation non a profito Bulletin of the Atomic Scientists (Bulletin del Scientistas Atomari).

Le Horologio del Apocalypse esseva presentate pro le prime vice in junio 1947. Le flechas indicava a ille tempore, que illo esseva septe minutas ante medienocte. Illo ha desde alora essite movite cata anno. Le plus distante de medienocte esseva 17 minutas in 1991, le plus proxime 85 secundas in 2026 post esser avantiate quatro secundas.

Le membros del Bulletin de Scientistas Atomari annuncia cata anno lor analyse del situation global. 

In januario 2026 illes citava le riscos de guerra atomic, le crise climatic, le misuso potential de biotechnologia e le uso crescente de intelligentia artificial sin controlo adequate como rationes de lor conclusion, sublineante que Russia, China, le SUA e altere paises ha devenite "crescentemente aggressive, hostil e nationalistic".

Le horologio pote esser retardate, si leaders e nationes collabora pro manear le riscos existential, dice le gruppo.
Categoria:Horologio
Categoria:Scientia